cyanic-selkie/wikianc huggingface dataset:
Schwenningen (Sigmaringen)
Schwenningen (Sigmaringen) Alemaniako udalerria da. Baden-Württemberg estatuan dago, barrutian. 2014an 0 biztanle zituen 0 kilometro koadrotan banatuta.
Kiyoto Furushima
Kiyoto Furushima (古島 清人, 1968ko apirilaren 3a - ) Japoniako futbolari ohia da.
Hainbat futbol taldetan jokatu du, esaterako Bellmare Hiratsuka eta Avispa Fukuoka.
Lanpara elektriko
Lanpara elektrikoa, bonbilla edo fokua energia elektrikotik argia sortzen duen gailu elektrikoa da. Bihurketa hori metodo ezberdinen bidez egin daiteke, hala nola, harizpi metaliko baten Joule efektuaren bidez berotuz, deskarga elektriko baten aurretik zenbait metalen fluoreszentziaz edo beste sistema batzuen bidez. Gaur egun, argia ekoizteko teknologia dago %10etik % 70era bitarteko eraginkortasunekin.
Erabilera teknikoan, elektrizitatetik argia sortzen duen osagai ordezkagarria da. Argi artifizialaren forma ohikoena da eta gizarte modernoarentzat ezinbestekoa da, eraikinen barruko argiztapena eta kanpoko argia gaur egungo giza komunitateentzat.
Goritasuneko lehen lanpara elektrikoaren sorrera Heinrich Göbelek sortu zuen. 1880ko urtarrilaren 27an patentea eman zioten, 223.898 zenbakiarekin. Beste asmatzaile batzuek ere laborategian lan egiten zuten ereduak garatu zituzten, besteak beste, Joseph Swan, Henry Woodward, Mathew Evans, James Bowman Lindsay, William Sawyer eta Humphry Davy. Gogoratu behar da Heinrich Göbel alemaniarrak 1855ean jada erregistratu zuela bere bonbilla goria, Thomas A. Edison baino askoz lehenago. Denbora pixka bat geroago, baina beti Edison baino lehen, 1879ko uztailaren 11n, Aleksandr Lodygin errusiar ingeniariari 1619 zk.ko patentea eman zioten bonbilla gori baterako. Errusiako asmatzaileak karbonozko harizpi bat erabili zuen.
Argi elektrikoen hiru kategoria nagusiak goritasun-lanparak dira, korronte elektrikoarekin berotutako harizpi baten bidez argia sortzen dutenak; gas baten bidez arku elektriko baten bidez argia sortzen duten gasezko deskarga-lanparak; eta azkenik, erdieroale bateko banda debekatuan zehar elektroien fluxu baten bidez argia sortzen duten LED lanparak.
Lanpara elektrikoa gizakiak gehien erabiltzen duen asmakizunetako bat da sortu zenetik gaur arte. Life aldizkariaren sailkapen baten arabera XIX. mendeko bigarren asmakizun erabilgarriena da.
Song for Marcella
Espetxean zela Bobby Sandsek irlandera ikasi eta olerkiak idazten zituen, olerkiak Marcella ezizenez idazten zituen, hain zuzen ere, bere arreba txikienaren izena. "Bik" McFarlane kantautorea Bobby Sandsek gose grebari ekin zionean heurak zeuden espetxeko irlandar preso politiko errepublikarren taldeko buruzagitzan ordezkatu zuen.
Bederatzigarren planeta
Bederatzigarren planeta edo Phattie da gaur egun arte ustezko planeta honi jarri zaion behin behineko izena. 2016 ko urtarrilaren 20 an Astronomical Journal aldizkarian Michael E. Brown eta Konstantin Batygin astronomialariek Kaliforniako institutu teknologikoan egin zen ikerketa argitaratu zutenean hasi zen erabiltzen izen hau. Neptunotik haratago dauden gorputzen mugimendu arraroagatik hasi zen teoria hau indarra hartzen. Michael Brownen esanetan, planeta hau existitzearen aukerak %90ekoak dira. Nizako modeloak dioenez, Eguzki sistemako bostgarren gasezko erraldoia izango zen, Eguzkiarengandik urrundua edo kanporatua izan zena. Lehen esan dugun bezala, planeta hau benetan existitzen bada, Kuiperreko gerrikoan dauden gorputzen orbita arraroak azalduko lituzke.
Mathieu Schoenmaekers
Mathieu Hubertus Josephus Schoenmaekers (Maastricht, 1875eko abenduaren 13a-Laren, 1944ko abenduaren 18a) Herbehereetako publizista, filosofo eta teosofoa izan zen. De Stijl mugimendu artistikoan eragin intelektual handia izan zuen nahiz eta oso ezaguna ez izan; De Stijl mugimenduaren printzipio plastiko eta filosofikoak formulatu zituen.
Salvelinus salvelinoinsularis
Salvelinus salvelinoinsularis Salvelinus generoko animalia da. Arrainen barruko Salmonidae familian sailkatzen da.
Mathieu Schoenmaekers
Biografia
Hubert Schoenmakers Joannes Schoenmaekers dendariaren eta Hubertina Eberharden semea zen. 1904an Marie Eugénie Dehaimerekin ezkondu zen eta harekin seme bat izan zuen. 1908an emaztea gazte hil ondoren, Mathieu Schoenmaekers Jacomina Malléerekin berriro ere ezkondu zen. Ama erditzean hil zelako, Mathieu txikia aiton-amonek hazi zuten. Haien heziketak apaiz bihurtzea zuen helburu. Rolduceko gymnasiumaren ostean, filosofiako goi-mailako bi urteko ikastaroa ere egin zuen bertan. 1896an, Schoenmaekers jesuitek zuzendutako Erromako Unibertsitate Gregoriano Pontifikalera joan zen ikastera. 1899an filosofian eta apaiz ordenazioan doktore egin ondoren, urtebete geroago teologian doktoretza lortu eta Herbehereetara itzuli zen.
Munstergeleenen laguntzaile gisa denbora laburrean lan egin ondoren, Schoenmaekersek Amsterdameko udal unibertsitatean Holandako literatura ikasi nahi zuen, baina gotzainak Maastrichte ondoko Bunde ahizpa frantziskotarren neska alemanen barnetegi bateko errektore izendatu zuen. 1902an ''Waarom gelooft gij? Brieven aan menschen met gezond verstand'' (Zergatik sinesten duzu? Zentzu arrunteko gizonei zuzendutako gutunak) liburuxka idatzi zuen.
Erroman egin zituen ikasketen garaian ere, Schoenmaekers bere bokazioa zalantzan jartzen hasi zen. Herbehereetan, Erromatar Eliza Katolikoak botere-erakunde gisa hain zapaldu zuen, non 1903an bere errektoretza eta apaizgoa utzi zuen. Hala ere, fede katolikoa mantendu zuen. Amsterdamera joan zen bizitzera eta elizaren aurkako liburuxka bat argitaratu zuen. 1905ean jaso zituen bere bizipenak Levenswil eleberri autobiografikoan.
Schoenmaekers kristau liberalen eta librepentsatzaileen Amsterdameko zirkuluetan denbora asko eman zuen. 1904an Levensrecht aldizkari anarkista sortu zuen. Frederik van Eeeden eta Ferdinand Domela Nieuwenhuis bezalako intelektualek lagundu zuten «Ideia libreen hedapenerako hilabetekaria» honetan. Garai honetan Van Eeden, Willem Kloos eta Albert Verweyren literatur estimuak indartuta sentitu zuen. Amsterdameko "Concordia vincit anymos" masonen logiako kide izateari uko egin ostean, Teosofikoaren Elkartean sartu zen 1905etik aurrera. Nietzscheren eraginpeko liburuez, hala nola, Gizon berriaren fedea, espiritu nietzscheanoa, espiritu benetan askeen lider espiritual berri gisa ezarri zuen bere burua. 1906an Schoenmaekers bere bigarren emaztearekin Hagara joan zen eta han garatu zuen bere teosofiaren aldaera kristau eta ez-ezkutua. 1911n bere ideiak ''Christosophie. De eeredienst van de taal''. Geroago bere metodo filosofikoari "ikusizko matematika" edo "mistizismo positiboa" deituko zion. 1911ko irailetik aurrera, jatorriz aberatsak ziren Schoenmaekers familiak urte erdiz ikasi zuen Pennsylvaniako Meadville Theological Schoolan eta 1912an anarkista, libre pentsalari eta teosofoen kolonia batean kokatu ziren. Bere uste erlijioso-filosofikoa liburuetan eta hitzaldietan adierazi zuen. Bere argitalpenek artista abangoardista bat erakarri zuten, Piet Mondrian. Mondrianen pintura abstraktuak antzekotasun asko zituen Schoenmaekers-ek arteari eta errealitateari buruz garatutako ideiekin. Hortaz, Mondriaanek Schoenmaekerren terminologiaren zati bat bereganatu zuen, 'bisual' terminoa barne. Schoenmaekerren filosofiaren eragina izan zuten artisten artean, Bart van der Leck eta Karel Schmidt bezalako margolariak zeuden, baita Emans, Marsman, Theo van Doesburg, Georges Vantongerloo eta Jacob van Domselaer musikagile bezalako idazleak ere. Bere ondorengo liburuetan "mistizismo positiboa" kontzeptua erabili zuen "ikusmenezko pentsamenduaren" bidez ikusgarri egiteko, matematikaren hizkuntza bisualaren bidez, zirkuluz, elipseez eta obaloez osatua. Bere pentsamendu bisuala matematikatik aparte zegoen zientzia gisa.
1920tik aurrera bere ospea gutxitu egin zen, besteak beste, disidenteekin eztabaida saihestu zuelako. Oratoriorako talentu ona bazuen ere, bere jardun pedanteak gero eta jarraitzaile gutxiago erakartzen zituen. 1936an ''Synthese. Maandblad voor het geestesleven van onzen tijd.'' aldizkari filosofikoaren sortzaileetako bat izan zen. Schoenmaekers 1944an hil zen, 70 urte zituela, Larenen, Herbehereetan.
Bederatzigarren planeta
Orbita
Zientzialarien ustetan, planeta honen orbita eliptikoa izan beharko luke eta 10.000 eta 20.000 urte lurtarretan behin, Eguzkiaren inguruan bira bat eman beharko luke. Planetaren orbitak, gutxi gorabehera, 700 UA ko ardatzerdi handi bat eduki beharko luke, hau da, Neptunotik Eguzkira dagoen distantzia 20 aldiz bidertuta. Bestalde, bere makurdura axiala 30 (±10) gradukoa izango litzake bataz bestean, bere planu ekliptikoari dagokionez. Bederatzigarren planetaren eszentrikotasunak 1200 UA inguru hurrunduko luke planeta bere afeliotik.
Hypsibarbus vernayi
Hypsibarbus vernayi Hypsibarbus generoko animalia da. Arrainen barruko Actinopterygii klasean sailkatzen da, Cyprinidae familian.
Bederatzigarren planeta
Orbita
Afelioa, edo Eguzkiarengandik dagoen punturik hurrunena, Orion eta Taurus konstelazioen inguruan aurkitu ahalko litzake. Perihelioa, edo Eguzkiarengandik dagoen punturik hurbilena, Serpenseko hegoaldean edo Ofiuco eta Libra konstelazioetan aurkitu ahal izango litzake.
Washington Post egunkariko artikulu batek dioenez, gutxienez bi kontinenteetako teleskopioek bilaketa handiak jarduten dihardute egun, gogora dezgun, planetaren orbita Neptunoren baino 20 aldiz hurrunago dagoela, beraz, bilaketa zaila da.
Hainbat tresna informatikoek esan dutenez, planeta erraldoi honetaz gain, gutxienez beste bost gorputz handi egon beharko lirakete Eguzki sistemaren inguruan orbitatzen. Gorputz hauek aurkitzeko, munduan dauden teleskopiorik handienak behar dira, hala nola, Subaru teleskopioa (Hawai)
Tamaina
Ikerketek diotenez, planeta honen masa Lurrarena halako hamar izan beharko litzake eta diametroa Lurraren bikotza eta laukoitzaren artekoa. Wide-field Infrared Survey Explorer (WISE)k egin zuen azken infragorrien azterketak (2009an) ez du ezinezkotzat jotzen planeta honen izatea, betiere, 700 UA baino urrunago kokatzen bada. 2014an eginiko beste ikerketa batek, 26.000 UA baino hurrunago ez bada, ezinezkotzat jo zuen Jupiterren tamainako gorputz bat aurkitzea.
Osaera
Brownek dioenez, planeta honen osaera Urano edo Neptuno bezalako gasezko erraldoien antzekoa izan behar du, hau da, harrizko eta izotzezko osaera eta inguruan gasezko estalki bat.
Izen ez-formalak
Brownek eta Batyginek, batzuetan, «Jehoshaphat» eta «George» izenak erabili dituzte Bederatzigarren planetari buruz hitz egiteko. Beraiek esan dutenez, lagunartean «Fattie» (loditxo) ere deitu izan diote. 2014ko abuztuan, Lorezkok «Thelisto» izena jartzeko proposatu zion Royal Astronomical Societyri benetan existitzen dela frogatuko balitz egun batean.
Lehenengo espekulazioak
2004ean Sedna aurkitu zutenetik, astronomialariak pentsatzen hasi ziren bere orbita arraroa gorputz batek eragin ziola, izar batek edo planeta batek adibidez. Esan beharra dago, gorputz honen orbita Kuiper gerrikotik asko hurruntzen dela.
Neptunotik haratago dauden gorputz batzuen orbitak aztertu eta gero, Rodney Gomes, Brasilgo behatoki nazionaleko zientzialariak, esan zuen oraindik aurkitu gabeko planeta bat egon zitekeela, tamaina eta orbita ezezagunekoa. Hori bai, planeta honen hurruntasunaren ondorioz, Lur planetari ez zion inongo eraginik egingo, baina bai Kuiper gerrikoan dauden hainbat gorputzeri.
2014ean 2012 VP113 asteroidea aurkitu zenean (gorputz honek antzekotasunak ditu Sednaren orbitarekin), oraindik ere gehiago handitu zen Neptunotik haratago planeta handi bat egotearen aukera.
Lehenengo azterketak
Trujillo eta Shepherdek Neptunoz haraindiko objektu anitz aztertu zituzten, 30 UA baino perihelio handiagoa eta 150 UA baino ardatzerdi handi handiagoa zutenak gehienbat. Zientzialari hauek aurkitu zuten gorputz hauek hainbat antzekotasun zituztela periastroaren argumentuari zegokienez, hau da, beraien orbita eliptikoei zegokienez. Patroia azaltzeko, Lurraren masa 2 edo 15 aldiz zuen eta 200 eta 300 UA arteko makurdura zuen gorputz bat egon behar zuela adierazi zuten.
Brown eta Batyginek lehen aipatu ditugun zientzialarien datuak ikusita, Kuiper gerrikoa baino hurrunago zeuden hainbat gorputz aztertu zituzten, adibidez, Sedna, 2012 VP113, 2007 TG422, 2004 VN112, etab. Analisi sakon bat egin ondoren, orbita hauek ia era berdinean lerrokatuta zeudela konturatu ziren. Beraiek esan zutenez, gertaera hau halabeharrez gertazteko %0.007ko aukera du.
Jarraian dituzuenak planeta nanoak dira, 2016ko urtarrilean ezagutzen ziren 30 UA baino perihelio handiagoa zuten eta 250 UA baino ardatzerdi handi handiagoa zuten planeta nanoak.
Charles Krebs
Ikasle garaian, St. Louiseko larru-saltegi batentzat lan egin zuen udetan, fokak harrapatuz Bering itsasoan. Minnesota Unibertsitatean ikasketak egindakoan (1957), Vancouverrera joan zen, Dennis Chittyrekin ikastera, leming-ugaztunetan aditua bera. Britainiar Columbiako Unibertsitateko ikastaldia bukatuta (1962), eta Berkeleyn bi urtez ikerkuntzan aritu ondoren, jaioterrira itzuli zen ostera, zoologia irakastera Indianako Unibertsitatean. 1970ean Vancouverrera itzuli zen, eta harrezkero zoologia-irakasle izan da Britainiar Columbiako Unibertsitatean. Lemingen eta iparraldeko beste ugaztun txiki batzuen kopurua zenbait urtez behin (lau-hamar urte bitarteko epean) bat-batean izugarri murriztea zergatik gertatzen den argitzea izan da haren lanaren helburu nagusia. Misterio hori argitzen saiatzeko, futbol-zelai baten neurriko belardi bat hesiz inguratu zuen, hesi barruan bizitzen jarritako sagu-populazioarekin zer gertatzen den ikusteko. Urtebetean bakarrik sagu-populazioa bost aldiz handitu zen. Krebsen ustez, bizi-baldintzak gogortu ahala, eta hautaketa naturalaren kariaz, banako oldarkorrenak nagusitzen dira. Azkeneko populazio-galera edo hilketa handi bat-batekoa, berriz, badirudi amek eragina dela, auzo habietako ume guztiak hiltzen dituztelako.
São Luís (Maranhão)
São Luís (portugesez ahoskatua) Brasilgo udalerri bat da, Maranhão estatuan kokatua. biztanle ditu 0 km²ko eremuan.
Rutherford konderria (Ipar Carolina)
Rutherford konderria (Rutherford County) Ipar Carolinako konderri bat da, Ameriketako Estatu Batuetan. Hiriburua Rutherfordton da. 2010eko zentsuaren arabera 67,810 biztanle zituen, NaN kilometro koadroko azaleran.
Geografia
Rutherford konderriak 146,554 kilometro koadro ditu. Horietatik 44 ura dira. Beste 146,114 lurra dira. Biztanleria dentsitatea 46,27 da.
Demografia
2010eko zentsoan bizi ziren 67,810 pertsonetatik 59,451 txuriak edo hispanoak dira. Horietatik hispano edo latino kategorian 2,397 dira. 6,804 beltzak edo afroamerikarrak. 156 amerikar natiboak ziren eta 5 Hawaii edo Pazifikoko irletako natiboak. 289 asiarrak ziren. Bestelako arraza bat kategorian 66 biztanle daude. Bukatzeko euren burua arraza bat baino gehiagotan 1,039 pertsonek kokatzen zuten.
Igor Flores
Igor Flores Galartza (Urdiain, 1973ko abenduaren 5a - ), euskal txirrindulari profesional ohia da, 1996 eta 2002 artean profesionala izan zena. Bere ibilbidean zenbait garaipen lortu zituen. Iker bere anaia txirrindularia ere bazen.
2002ko Frantziako Tourrean azken sailkatuari ematen zaion Linterna gorria jaso zuen.
Palmaresa
1995 1997 1999 2000 2001 2002
Emaitzak lasterketa nagusietan
-: Ez zuen parte hartu Err.: Erretiratu zen
El Último Ke Zierre
El Último Ke Zierre (EUKZ) Vila-real eta Borrianan (Castelló) 1987an sortutako punk-rock musika taldea da.
Kataluniako Alderdi Popularra
Kataluniako Alderdi Popularra Kataluniako Espainiako Alderdi Popularraren zati den alderdia da. 1989ko urtarrilean sortu zen, Alderdi Popularraren sorrerarekin batera. Egoitza nagusia Bartzelonako Urgell kalean dago. Gaur egun alderdiko presidentea Alejandro Fernández Álvarez da.
Kataluniako Parlamentuaren zazpigarren eta azken alderdia da, 4 eserlekurekin.
Hiru Mariak
Hiru Mariak Bibliako Itun Berriko pertsonaiak dira, ikonografia kristauan askotan agertu direnak mendeetan zehar. Hiru edo lau emakumezko ageri dira, izen desberdinekin, ebanjelio desberdinetan, Jesusen heriotza eta berpizkundearekin lotuta, baina identifikazio kanonikoena Markosen ebanjelioan ageri dena da, zeinean gurutzeko heriotzaren unean ageri diren hiru emakumeak diren "Magdalako Maria, Santiago gaztearen eta Joseren ama Maria, eta Salome". Hiruak izan ziren halaber, Markosek dioenez, hiru egunen buruan Jesusen hilobi hutsa aurkitu zutenak, berpiztueraren berri izan zutenak beraz.
Joanen arabera, Jesusen gurutziltzatzean, Andre Maria ama, amaren ahizpa, Maria Kleofasen emaztea, eta Magdalako Maria izan ziren han. Pertsonaia horien artean, Joanek dioen Maria Kleofasena litzateke Markosek aipaturiko "Santiago gaztearen eta Joseren ama Maria" bera, ondorengo interpretazio bibliko gehienem arabera.
Sare topologia
Sare topologiak konputagailu-sare batean lan-estazioen antolaketa fisikoa adierazten du. Konexiorik sinpleena norabide bakarreko lotura da, hau da muturrik muturrekoa, baina egungo transmisio kableetan bi norabideko loturak ahalbidetzen dira kable berean, norabide bakoitzarentzako kable-hari bat baitituzte. Sare topologia nodoen (lan-estazio) arteko loturak zehazten dute bakarrik. Nodoen arteko distantziak, elkarrekiko loturak, transmisio abiadurak eta seinale motek ez dute erabakitzen sare topologia, nahiz eta sare topologiak eragina izaten duten komunikazio ezaugarri hauengan.
Topologia bat aukeratzeko irizpideak
Sare topologia baten edo besteren aukeraketa, enpresaren edo organizazioren beharren arabera erantzuten du. Topologia bat aukeratzeko alderdiak honako hauek dira:
Sare zentralizatuak
Sareko lan-estazioak sare gune zentral batera konektatzen dira. Sarearen tamaina edota datu-trafikoa handitzen doan heinean, gune zentral bat baino gehiago jartzea komeni da. Arruntena da, izar topologiaak sostengatzea sare eredu hau. Hub edo switch sare kontzentratzaileak erabiltzen dira izar topologiak eratzeko. Irizpide malguagoan zuhaitz topologia ere sartu daiteke sare zentralizatuetan, hierarkizatutako eraztun multzo bat bezala hartzen badugu.
Bus topologiaan estazio guztiak transmisio-bide bakarrera konektatuta daude, beraz estazio nagusira ere konektatuta daude. Bus topologia gutxiago egokitzen da sare deszentralizatuetan eta horregatik nonbait aipatzearren hemen sartu da.
Sare deszentralizatuak
Sareko lan-estazioak sare gune zentral batera ez daude konektatuta. Amaraun topologian, lan-estazio biren artean bide bat baino gehiago daude. Honen adibide Internet eta orokorrean eremu zabaleko sareak (WAN) ditugu.
Sare hibridoak (mistoak)
Bi edo gehiagoko topologia desberdinen nahasketa bat da. Honela topologia estandar bat ez da gauzatzen. Ohiko adibideak ditugu:
Crato
Crato Portugalgo Portalegreko barrutian, Alentejo eskualdean eta Alto Alentejo azpieskualdean dagoen udalerria da. 1.800 biztanle inguru du.
388,03 km² zabalera eta 4.348 biztanle (2001) dituen eta 6 fregesian zatitutako udalerriaren egoitza da. Udalerriak iparekialdean Gaviao, Nisa eta Castelo de Vide, ekialdean Portalegre, hegoekialdean Monforte eta hegoekialdean Alter do Chão eta Ponte de Sorekin mugatzen du.
Bus sare
Bus sarean estazio guztiak interfazeen bidez transmisio-bide bakarrera konektatzen dira. Estazio batek seinalea bidaltzen duenen transmisio-bidean zehar zabaltzen da, difusio komunikazioa alegia.
Ezaugarriak
Sare lokal txikietan topologiarik erabiliena izan zen baina 1997-2000 urte ingurutik aurrera switchak erabiltzen direnez sare lokal konmutatuak bilakatu dira. Topologia hau erabiltzen duten sare arkitekturarik nagusienak Ethernet (IEEE 802.3 araua) eta Token bus (IEEE 802.4 araua) dira.
Norteko Ferrokarrilla
2005etik grabatu diren programa guztiak Interneten daude eskuragarri, podcast moduan ere bai.
Elhuyar Fundazioa k sustatzen du saioa eta Guillermo Roa da arduradun nagusia, irratsaioko gidari eta aurkezlea. Nagore Rementeria ere aritu izan da horretan.
Honelako saioetan ohizkoa ez den arren, irratsaioak entzuleak parte hartzera gonbidatzen ditu saioaren amaieran.
Bilakaera
Euskadi Irratian 1996etik emititzen da irratsaioa, orduan Pilar Kaltzada zen esataria. Guillermo Roa 2005ean hasi zen Nagore Rementeriarekin, Oier Araolazak utzi zuenean.
Espainiako futbol-ligan bost euskal talde jokatzen hasi zirenean, Euskadi Irratiak talde horien futbol-partida guzti guztiak transmititzen dituenez, Norteko Ferrokarrilla saioen emisioa oso irregular eta aldrebesa bihurtu zen. Arrazoi horregatik hainbat kexu egon zirenez, partida zegoenean Euskadi Irratia hasi zen emititzen bigarren kanal batetik ohizko programazioa. Hala ere, soilik Internet bidez jaso daiteke programazio paralelo hori (Euskadi Irratia+).
Saioaren izenaren jatorria
Txirritaren bertso ezagunetatik hartu zuen izena. Aldaketa teknologiko bati kantatu zion Jose Manuel Lujanbio Txirrita bertsolariak 1931. urtean. Baporezko tren bat martxan ikusi zuen haurra zela, eta ostera argindarrak bultzatutakoa eraikitzen ezagutu zuen, eta horri kantatu zion Norteko trenbideari izeneko bertso jarrietan. Ikasketarik ez zeukan pertsona batek aldaketa hori hain ongi erretratatu zuelako jarri zioten zientziaren dibulgazioaz arduratzen den irratsaioari izena. Hauek dira bertso idatzi horien artean 3., 4. eta 5.a:
Mezen
Mezen (errusieraz Мезень) Errusiako Komi Errepublika eta Arkhangelskeko oblasteko ibai bat da. Bere itsasoratzetik 30 kilometrora Mezen herritik igarotzen da, ibaiari izena ematen diona, eta bere ibilbideko beste hirietako bat Usogorsk da.
Geografia
Mezen ibaiak 966 kilometroko luzera du, eta bere ibarrak 78.760 kilometro karratuko hedadura hartzen du. Bere iturria Timan mendilerroan du, Komi Errepublikan, Ural mendien mendebaldean eta orokorrean iparmendebalderanzko norantzan dihoa. Bere urak zuzenean Itsaso Zurian isurtzen ditu, Menzengo badia deritzonean.
Ibaia izoztua mantentzen da urriaren amaieratik edo azaroaren hasieratik apirilaren amaiera edo maiatzaren hasierararte. Mezen ibaia bere azken 200 kilometroetan da nabigagarria, Vashka ibaiarekin elkartzen den tokian. Udaberrian, bere nabigagarritasuna 681 kilometrotaraino luzatzen da (Makar-Iberaino), urtaro honetan 9500 metro kubiko segundoko emaria erregistratzen baita. Honako hauek dira bere ibaiadar nagusiak.
Hidrometria
Mezen ibaiaren emaria 29 urtez (1965etik 1993 arte) behatu da Malonisogorskayan, ibai hau bere ibaiadar nagusia den Vashka ibaiarekin elkartzen den tokitik 20 kilometro ibaian behera dagoen herri txiki batean, ibaiaren itsasoratzetik 199 kilometrora. Peza ibaiaren emari garrantzitsuak, beraz, ez daude zenbaki hauetan hartuak. Malonisogorskayan, epe honetan behatu den batez besteko emaria 649 metro kubiko segundokoa da drainatutako 56.522 kilometro karratuko hedadurarako, ibaiaren arro osoaren %72 inguru.
Ibaiaren arroan eroritako ur kopurua, honela, 362 mmra iristen da urtero, nahiko altutzat har daitekeena. Mezen emari handiko ibaia, baina, aldi berean oso ez erregularra da. Bi hazkuntza garai izaten ditu, udaberriko handiak eta udazkeneko txikiak.
Hazkuntza handiak maiatzean (hilabetean 2810 metro kubiko segundoko batez beste) eta ekainean gertatzen dira. Ekainaren bigarren erditik aurrera, ibaiaren emaria arrapaladan jaisten da lehen agorte bateraino, udan, abuztuan (353 metro kubiko segundoko). Irailean emaria berriz hazten da udazkeneko eurien eraginpean, grafikoan urrian tontortxo txiki bat eragiten duena. Ondoren neguko agorte luzea dator, abendutik martxorarte gertatzen dena, azken hilabete hau barne. Martxoan behatutako hilabeteko batez besteko emaria (gutxienezko agortea) 132 metro kubiko segundokoa da, maiatzean duen emaria baino 21 aldiz gutxiago eta urtaroetan jasaten dituen aldaketen zabaltasuna erakusten duena. Behaketa epeko 29 urteetan, hilabeteko gutxienezko emaria 102 metro kubiko segundokoa izan da (gutxienezko nabarmengarria) gehienezkoa 3.970 metro kubiko segundokoa izan den bitartean.
Ekuatore Afrika
Ekuatore Afrika termino anbiguoa da. Sarritan, klima tropikalaren eraginpean dagoen Saharaz hegoaldeko Afrikako eremuari erreferentzia egiteko erabiltzen dute, ekuatoreak zeharkatutako eremuekin bat datorrena. «Stricto sensu» terminoak Kongoko arroa eta Aintzira Handien eskualdea soilik hartzen ditu bere barnean; «Lato sensu», Ginea eta Adarra ere har ditzake, edo, azken batean, tropiko osoa. Nagusiki eremu bantua da.
Terminoa sarri medikuntza tropikalean eta klimatologian erabiltzen dute, nahiz eta jatorrian izen horrek konnotazio geopolitiko kolonialistak zituen; Frantziak bere koloniarako erabili zuen terminoa, Ekuatore Afrika Frantsesa, egungo Gabon, Kongoko Errepublika, Afrika Erdiko Errepublika eta Txaderako. Ginea Espainiarrak ere izena aldatu eta Ekuatore Ginea izendatu zuen 1968an Espainiatik independizatu zenean.
Inhibizio (argipena)
Inhibizio hitzak prozesu bat geldiarazi edo moteltzeari deritzo. Inhibitzailea prozesu moteltzen duen eragilea da. Erabilera zenbait ditu:
Krakatoa
Krakatoa (indonesieraz Krakatau) Indonesiako sumendia da, Java eta Sumatra uharteen artean.
1883ko abuztuaren 27an lau eztanda erraldoik, Krakatoaren erupzioak sortuak, hondamenezko tsunamiak sortu eta hainbat herri suntsitu zituzten Javan eta Sumatran. Erupzioa 1883ko maiatzean hasi eta 1884ko otsailean bukatu zen. Hasierako lehen lurrikaren ondoren, sumendiaren jarduera areagotuz joan zen, erupzio handia gertatu arte.
Garai hartan Indonesia Herbehereetako kolonia zen. Hori dela eta, hildakoen kopurua herbeheretarrek harturiko datuetan oinarritzen da, guztira 36.417 hildako. Dena den, XX. mendean zehar eginiko ikerketek kopuru hori 120.000 ingurura igo dute.
Krakatoaren erupzioa esplosiboa izan zen, bota zituen gasak pilatzen joan zirelako, leherketa handia sortu zuelako eta piroklasto asko zitulako.
Esferaren desokupazioaren oboide aldaera
Esferaren desokupazioaren oboide aldaera edota Beteluriko bankua Bizkaiko Bilbo hiriburuan dagoen eskultura bat da. Jorge Oteiza gipuzkoar eskultorearen lana da. Bilbotar askok herri hizkeran "zeharkako txapela" (gaztelaniaz ""txapela a medio lau") ezizenez deitzen dute.
Kokapena
Ernesto Erkoreka plazan dago, Bilboko udaletxea eta Udaletxeko zubiaren artean, eta Bilboko itsasadarraren alboan.
Historia
1952an Jorge Oteizak egin eta 2002an gaur egungo kokalekuan ezarri zen.
Eskultura
Lan hau itsasontzien antzekoa izateko asmoz corten altzairuz egina dago. Sei metroko diametroa du eta ia zortzi metroko garaiera. Bere ikuspegia harrigarria da, estatikoaren eta dinamikoaren arteko tentsioagatik. Horretarako lagungarria da, era berean, Udaletxearen eta itsasadarraren artean dagoela.
Salvelinus schmidti
Salvelinus schmidti Salvelinus generoko animalia da. Arrainen barruko Salmonidae familian sailkatzen da.
Francis Garchitorena
Francis Xavier Garchitorena (1938ko urtarrilaren 8a - 2005eko otsailaren 25a) Filipinetako Sandiganbayan epaile burua izan zen 1986tik 2002ra.
Francisek Ateneo de Naga Unibertsitatean ikasi zuen eta 1962an Manilako Ateneo Unibertsitateko Zuzenbide Fakultatean lizentziatu zen Bere garaian abokatu nagusietako bat izan zen. Sandigan Bayan Justizia izendatu zuten. Minita V. Chico Nazario izendatu zuten bere lekua betetzeko.
2001ean, Anacleto Badoy Justizia elkartearekin liskarrak izan zituen, baina elkarrizketan aritu zen. Azkenean, Badoy baja izango zen tentsioak gailurra izan ondoren. Garchitorena Sen. abokatu mitikoaren hirugarren lehengusua da. Jose W. Diokno, giza eskubideen aita eta EDSA iraultza baketsuaren eta Marcos oposizioko buruzagi intelektuala, Apolinario Mabini " Filipinetako Iraultzaren burua" eta Rizal Propagandaren Mugimenduko buruzagi bikaina izan zenaren antzera.
Familia
Garchitorenaren aita biologikoa, Buenaventura de Erquiaga Palacios (1895-1959), Espainiako ohorezko kontsulordea izan zen, Eakoa (Bizkaia). Garchitorenaren ama, Flor Chereau Garchitorena (1902-1981), Tigaon-en (Camarines Sur) jatorria zuen, eta euskal eta frantziar jatorrikoa zen. Floren anaia Mariano Garchitorena jauna zen, Camarines Sur-eko gobernadorea, Nekazaritza eta merkataritzako idazkaria eta Espainiako ministroa.
Garchitorena Felipe Santiago de Erquiaga de Odiagaren (1859-?) Eta María Jesús Palacios Goitiaren (1858-?) Aitazko iloba zen eta Andrés Garchitorenaren amaren ildoa, Indiako odola ere bazuen, igeltsero iraultzailea eta Aguinaldoko Hong Kong Juntako kidea, eta Marguerite Chereau frantsesa zen.
Donaixti
Donaixti Donaixti-Ibarre udalerriko herriburua da, Nafarroa Behereko Oztibarre eskualdean. Herri honek, Ibarre gabe, 1841 arte aparteko udalerria osatu zuen.
Hypsibarbus wetmorei
Hypsibarbus wetmorei Hypsibarbus generoko animalia da. Arrainen barruko Actinopterygii klasean sailkatzen da, Cyprinidae familian.
Francis Garchitorena
Gaixotasuna eta heriotza
2005eko urtarrilaren 17an Garchitorenari burmuineko tumorea diagnostikatu zioten. Hil zen Makatiko Medical Center-en 8:45etan 2005eko otsailaren 25ean
Donaixti
Herritarrei "donaixtiar" deitzen zaie. Donibane Garazi herrialdeburura 22 km daude.
Izenaz
Dokumentazio historikoan lekuizen hau forma desberdinetan agertzen da: Sent-Just deu pays d'Ostabares (1477an, Ohix Mauleko notarioaren kontratuetan), Sant-Just (1513an Iruñeko tituluetan) eta S-Iust (1650ean).
Kokapena
Nafarroa Behereko Oztibarreko azken herria da Zuberoara doan errepide nagusian. Beraz, ekialdean, Oxkixeko lepoa zeharkatuta auzo-herrialdearen Arbaila Txipia eskualdean sartzen zara; Oxkixetik Muskildira eta hegoaldera, Napaleko lepotik, Urdiñarbe eta Altzürüküko Garaibi auzoa dago, baita Arbailetako oihana ere.
Beste norabide batzuetan bi herri oztibartar daude: ipar eta ipar-mendebaldean Bunuze, mendebaldean Ibarre udalkidea. Bere lur-eremua izugarri handia da hegoaldetik eta alde batetik, hego-mendebaldean Hozta du eta bestetik, hegoaldeen dagoen puntua Garazi, Zuberoa eta Oztibarrek bat egiten duena da, Biduze edo Erreitiaren iturburutik hurbil mendiz inguraturik.
Auzoak
Herri-kasko nagusiaz gain hainbeste etxetalde dauka oso sakabanatuta. Bat bera ere ez da bereziki nabaritzen; zenbait aipatzearren, herritik atera eta Zuberoako mugaraino: Bentaberria, Xorteia, Eihartzia, Arotzania, Irigaraia, Arla...
Orografia
Herria bera 180 bat eta errepide nagusian Oxkixeko leporaino (392 m) igotzen da. Baina herriaren lurretan tontor oso inportanteak kokatzen dira, Arbailetako mendien hurbiltasunagatik.
Demografia
1412-1413ko erroldan ez da ageri (Ibarre bai) eta 1551ekoan 13 etxe zituen.
Fusioa baino lehen
1841eko fusioaren aurreko datuak: Iturria : http://cassini.ehess.fr
Fusioaren osteko udalerriaren datuak jakiteko, ikus Donaixti-Ibarre.
Errepideak
Herri honetatik Larzabalen abiatzen den D 918 pasatzen da, garai bateko RN-618 ospetsuaren zatia hain zuzen; Nafarroa Behereko hegoalde eta erdialdea Zuberoarekin lotzen dituen nagusia da. Errepide horrexek ematen dio Donaixtiri bizitzarik gehiena.
D 68 izenekoa segitzea da Ibarrera joateko modurik laburrena eta hortik Hoztara. Beste errepide batek, estua izanik ere, Garaibi auzo jadanik zuberotarrarekin lotzen du, Donaixtiko hainbeste auzo txiki zeharkatu eta gero; Napaleko lepoa (539 m) pasatu behar da. Uren banaketa (Biduze eta Uhaitzandiren arroak) bertan ematen bada ere, logikarik gabeko mugaketa batengatik Zuberoa lepoa baino lehen hasten da; are ilogikoagoa eremu honetako baserriak (Oihanartea, Hargintegia, Gathulu...) Muskildiko udalerriaren menpean egotea, Napaletik haratagokoak Urdiñarben daudelarik.
Udalerri-historia
2004an onartutako udalerriko armarrian herri honi erreferentzia egiten dien elementuak hauexek dira: goiko ezkerraldeko kuskuak eta erromesak herriko priore-etxearen Done Jakue bidearekiko lotura adierazten dute; besteetan leku guztietan dauden mendiak, ibaia (Biduze hain justu) eta abeltzaintza eta ehiza irudikatzen dituztenak.
Ekonomia
Nekazaritza eta abeltzaintza izan dira herritar gehienen lanbideak.
Aktibitate hauekin lotuta ekimen berriren bat sortu da, adibidez Eztigar sagarno ekoizlea; 1990ean sortu zen Sagartzea elkartetik bultzatua, 1996an ikusi zuen argia, 32 kide eta soldatadun langile bat du. Arrapitz elkartearen kidea da.
Hotel eta landa-etxe batzuk ere badaude.
Lechriodus
Lechriodus anfibio genero bat da, Anura ordenaren barruko Limnodynastidae familian sailkatua.
Porto do Mangue
Porto do Mangue Brasilgo udalerri bat da, Rio Grande do Norte estatuan kokatua. biztanle ditu 0 km²ko eremuan.
Tadateru Omoto
Tadateru Omoto (大本 忠輝, 1969ko apirilaren 6a - ) Japoniako futbolari ohia da.
Hainbat futbol taldetan jokatu du, esaterako Bellmare Hiratsuka.
The Duel at Silver Creek
The Duel at Silver Creek 1952ko Don Siegel estatubatuar zinema zuzendariaren filma da.
Argumentua
AEBetako Mendebaldean, XIX. mendearen amaieran, Jeffers bandak meatzariak hiltzen ditu jabetza-tituluak lapurtzeko. Biktimetako bat, Cromwell, meatzean bertan hilko dute, baina haren seme Lukek lapurretako bat akabatzea lortuko du.
2003 Harding
2003 Harding asteroide gerrikoan aurkitutako 2003. asteroidearen izena da. 1960ko irailak 24an aurkitu zuten Cornelis Johannes van Houtenek, Ingrid van Houten-Groeneveldek eta Tom Gehrelsek Palomar Behatokitik. Bere behin-behineko izendapen zientifikoa 6559 P-L zen. Bere izena Karl Ludwig Hardinggatik jasotzen du. Eos familiako asteroide bat da.
92. Oscar Sariak
92. Oscar Sarien ekitaldia 2020ko otsailaren 9an Hollywoodeko Dolby Antzokian ospatu zen 2019. urtean zinemagintzan egindako lanik onenak saritzeko. Estatu Batuetan ABC telebistak eman zuen.
Sari eta izendapen laburpena
Joker filmak 11 izendapen lortu zituen. Parasite hegokorear filmak lortu zituen sari gehien, lau sarirekin, eta hauen artean garrantzitsuenak: film onena, zuzendari onena, jatorrizko gidoi onena eta nazioarteko film onena. Lehen aldiz eskuratu zuen film onenaren sari nagusia ingelesez besteko film batek.
Ad populum argudioa
Ad populum argudioa edo argumentum ex populo deritzo jende askok iritzi batekin bat etortzearen ondorioz sortzen den falaziari.
Informazio bat irakurtzean jendea bat badator hor esaten denarekin, like asko jasotzen ditu, baina horrek ez du egia bihurtzen. Ex populo argumentuak diskurtso populistetan, politikan, komunikabideetan eta eguneroko eztabaidetan erabiltzen dira, eta horrelako esaldiak erabiltzen ditu: “Eta ez dut nik esaten, mundu guztiak esaten du”, “Jende gehienak nire iritzi bera du”, “Mundu guztiak daki hori horrela dela”, eta abar.
Falazia hori logikaren erabilera desegokian oinarritzen da, gauzak ez baitira inoiz egiazkoak norbaitek ezagutzen dituelako (edo mundu guztiak ezagutzen dituelako), baizik eta frogatutako ebidentziekin bat datozelako.
Montigny-la-Resle
Montigny-la-Resle Frantziako udalerria da, Yonne departamenduan dagoena, Borgoina-Franche-Comté eskualdean. 2013an 0 biztanle zituen.
Biztanleria
2007an Montigny-la-Resle udalerrian erroldatutako biztanleak 610 ziren. Familiak 238 ziren, horien artean 44 pertsona bakarrekoak ziren (12 bakarrik bizi ziren gizonak eta 32 bakarrik bizi ziren emakumeak), 109 seme-alabarik gabeko familiak ziren, 81 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Etxebizitza
2007an 284 etxebizitza zeuden, 246 familiaren etxebizitza nagusia ziren, 23 bigarren erresidentzia ziren eta 16 hutsik zeuden. 271 etxeak ziren eta 13 apartamentuak ziren. 246 etxebizitza nagusietatik 206 bere jabearen bizilekua ziren, 33 alokairuan okupaturik zeuden eta 7 doan lagata zeuden; 2 etxek gela bat zuten, 18 etxek bi zituzten, 32 etxek hiru zituzten, 54 etxek lau zituzten eta 139 etxek bost zituzten. 181 etxek euren parking plaza propioa zuten azpian. 84 etxetan ibilgailu bat zegoen eta 146 etxetan bat baino gehiago zituzten.
Biztanleria-piramidea
2009an sexu eta adinaren araberako biztanleria-piramidea hau zen:
Ekonomia
2007an lan egiteko adina zuten pertsonak 411 ziren, horien artean 321 aktiboak ziren eta 90 inaktiboak ziren. 321 pertsona aktiboetatik 310 lanean zeuden (163 gizon eta 147 emakume) eta 11 langabezian zeuden (5 gizon eta 6 emakume). 90 pertsona inaktiboetatik 45 erretiraturik zeuden, 15 ikasten zeuden eta 30 "bestelako inaktibo" gisa sailkaturik zeuden.
Diru sarrerak
2009an Montigny-la-Resle udalerrian 245 unitate fiskal zeuden, 621,5 pertsonek osaturik. Pertsona bakoitzeko diru-sarrera fiskalaren mediana urteko 20.519 euro zen.
Ekonomia jarduerak
2007an zeuden 26 komertzioetatik, 1 janari enpresa zen, 2 bestelako produktu industrialen fabrikazioko enpresak ziren, 11 eraikuntza enpresak ziren, 6 ibilgailuen saltze eta konpontze enpresak ziren, 3 garraio enpresak ziren, 2 ostalaritza eta jatetxe enpresak ziren eta 1 zerbitzu enpresa zen.
2009an zeuden norbanakoentzako 11 zerbitzu publikoetatik, 2 igeltseroak ziren, 1 margolaria, 2 zurginak, 3 iturginak, 2 argiketariak eta 1 eraikuntza enpresa.
2009an zegoen establezimendu komertzial bakarra 120 m2 baino gutxiagoko denda bat zen.
2000. urtean Montigny-la-Resle udalerrian 8 nekazaritza-ustiategi zeuden.
Hezkuntza eta osasun ekipamenduak
2009an inguruko herriekin osatutako haur-eskola 1 eta inguruko herriekin osatutako barreiatutako lehen-hezkuntzako eskola 1 zegoen.
Gertuen dauden herriak
Diagrama honek gertuen dauden herriak erakusten ditu.
Garrigues (Tarn)
Garrigues Okzitaniako udalerri bat da. Administratiboki Frantziako Tarn departamenduan dago, Okzitania eskualdean. 2013an biztanle zituen.
Biztanleria
Biztanleriak, denboran, ondorengo grafikoan ageri den bilakaera izan du:
Erroldatutako biztanleak
Etxebizitza
2007an 114 etxebizitza zeuden, 102 familiaren etxebizitza nagusia ziren, 7 bigarren erresidentzia ziren eta 5 hutsik zeuden. 104 etxeak ziren eta 9 apartamentuak ziren. 102 etxebizitza nagusietatik 82 bere jabearen bizilekua ziren, 17 alokairuan okupaturik zeuden eta 3 doan lagata zeuden; 1ek gela bat zuen, 4 etxek bi zituzten, 5 etxek hiru zituzten, 20 etxek lau zituzten eta 71 etxek bost zituzten. 82 etxek euren parking plaza propioa zuten azpian. 31 etxetan ibilgailu bat zegoen eta 70 etxetan bat baino gehiago zituzten.
Mendieta (Artziniega)
Mendieta Artziniegako auzoa da. 2008ko urtarrilaren 1eko erroldaren arabera, 13 pertsona bizi ziren bertan.
Garrigues (Tarn)
Biztanleria-piramidea
2009an sexu eta adinaren araberako biztanleria-piramidea hau zen:
Ekonomia
2007an lan egiteko adina zuten pertsonak 201 ziren, horien artean 154 aktiboak ziren eta 47 inaktiboak ziren. 154 pertsona aktiboetatik 144 lanean zeuden (77 gizon eta 67 emakume) eta 9 langabezian zeuden (2 gizon eta 7 emakume). 47 pertsona inaktiboetatik 16 erretiraturik zeuden, 16 ikasten zeuden eta 15 "bestelako inaktibo" gisa sailkaturik zeuden.
Diru sarrerak
2009an Garrigues udalerrian 103 unitate fiskal zeuden, 284,5 pertsonek osaturik. Pertsona bakoitzeko diru-sarrera fiskalaren mediana urteko 24.490 euro zen.
Ekonomia jarduerak
2007an zeuden 12 komertzioetatik, 1 bestelako produktu industrialen fabrikazioko enpresa zen, 4 eraikuntza enpresak ziren, 3 ibilgailuen saltze eta konpontze enpresak ziren, 3 higiezinen enpresak ziren eta 1 zerbitzu enpresa zen.
2009an zeuden norbanakoentzako 4 zerbitzu publikoetatik, 1 igeltseroa zen, 1 margolaria, 1 zurgina eta 1 higiezinen agentzia.
2009an zegoen establezimendu komertzial bakarra altzari denda bat zen.
2000. urtean Garrigues udalerrian 12 nekazaritza-ustiategi zeuden, 1.008 hektarea erabiltzen.
Hezkuntza eta osasun ekipamenduak
2009an inguruko herriekin osatutako barreiatutako lehen-hezkuntzako eskola bat zegoen.
Gertuen dauden herriak
Diagrama honek gertuen dauden herriak erakusten ditu.
Belvés de Castilhon
Biztanleria
2007an Belvès-de-Castillon udalerrian erroldatutako biztanleak 327 ziren. Familiak 116 ziren, horien artean 20 pertsona bakarrekoak ziren (12 bakarrik bizi ziren gizonak eta 8 bakarrik bizi ziren emakumeak), 36 seme-alabarik gabeko familiak ziren, 48 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Etxebizitza
2007an 140 etxebizitza zeuden, 120 familiaren etxebizitza nagusia ziren, 9 bigarren erresidentzia ziren eta 11 hutsik zeuden. 138 etxeak ziren eta 1apartamentu bat zen. 120 etxebizitza nagusietatik 84 bere jabearen bizilekua ziren, 23 alokairuan okupaturik zeuden eta 13 doan lagata zeuden; 3 etxek bi gela zituzten, 11 etxek hiru zituzten, 26 etxek lau zituzten eta 80 etxek bost zituzten. 116 etxek euren parking plaza propioa zuten azpian. 47 etxetan ibilgailu bat zegoen eta 70 etxetan bat baino gehiago zituzten.
Biztanleria-piramidea
2009an sexu eta adinaren araberako biztanleria-piramidea hau zen:
Ekonomia
2007an lan egiteko adina zuten pertsonak 211 ziren, horien artean 165 aktiboak ziren eta 46 inaktiboak ziren. 165 pertsona aktiboetatik 147 lanean zeuden (79 gizon eta 68 emakume) eta 18 langabezian zeuden (5 gizon eta 13 emakume). 46 pertsona inaktiboetatik 16 erretiraturik zeuden, 19 ikasten zeuden eta 11 "bestelako inaktibo" gisa sailkaturik zeuden.
Diru sarrerak
2009an Belvès-de-Castillon udalerrian 117 unitate fiskal zeuden, 335 pertsonek osaturik. Pertsona bakoitzeko diru-sarrera fiskalaren mediana urteko 16.862 euro zen.
Ekonomia jarduerak
2007an zeuden 11 komertzioetatik, 1 erauzte enpresa zen, 4 ibilgailuen saltze eta konpontze enpresak ziren, 1 finantziazio enpresa zen, 3 zerbitzu enpresak ziren, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.
2009an norbanakoentzat zegoen zerbitzu bakarra ile apaindegia zen.
2000. urtean Belvès-de-Castillon udalerrian 31 nekazaritza-ustiategi zeuden, 400 hektarea erabiltzen.
Hezkuntza eta osasun ekipamenduak
2009an inguruko herriekin osatutako barreiatutako lehen-hezkuntzako eskola bat zegoen.
Gertuen dauden herriak
Diagrama honek gertuen dauden herriak erakusten ditu.
Violette Szabo
Violette Szabo (Paris, Frantzia, 1921eko ekainaren 26a - Ravensbrück, Alemania, 1945eko otsailaren 5a ) SOEko (Special Operations Executive-Operazio Berezien Exekutiboko) britainiar kidea izan zen Bigarren Mundu Gerran. Erresuma Batuko espioitza lanetan aritu zen errekonozimendu misioetan eta Frantziako Erresistentziaren alde jardun zuen 1944tik 1945era.
Biografia
Violette Reine Elizabeth Bushell Parisen jaio zen 1921ean. Aita ingelesaren eta ama frantsesaren alaba, laster joan ziren Londresera, Ingalaterrara, eta han hazi zen. 14 urtetik aurrera lanbide desberdinetan lan egin zuen, Londresko auzoetako ileapaindegi estilista edota saltzaile. Violette bere edertasun, adimen eta dinamismoagatik nabarmendu zen.
1940an, 19 urte zituela, eta gerra hasita zegoela, ofizial bat ezagutu zuen Hungariako Atzerriko Legioko Etienne Szabo, urte horretan bertan ezkondu zen eta bere destinu ezberdinetara jarraitu zion. Szabo Afrikara bidali zuten, eta Violette anbulantziako andazain izan zen bere lehen semeaz haurdun geratu zen arte.Londresera itzuli zenean, 21 urte zituela, bere alaba Tania 1942ko ekainaren 8an jaio zen, bere senarra Afrikan zen bitartean. El Alameingo batailan, ekintzan, hil Etienne, 1942ko urriaren 24an.
Bigarren Mundu Gerran agente gisa
Londresen egon zen bitartean, zerbitzu sekretu britainiarrak hautagai gisa hartu zuen eta Violette Szabo SOErako agente berezi gisa kontratatu zuen bere sustrai anglo-frantsesengatik. Violette frantsesez ondo moldatzen zen eta berehala onartu zuen eskaintza eta prestakuntza azkarra jaso zuen errekonozimendu agente gisa, armak eta lehergailuak maneiatzeko, autodefentsa, paraxutismoa, ezkutuko operazioak eta sabotajeak ikasteko.
1944ko hasieran, bere lehen misioan, Westland Lysander batean garraiatu zuten eta Frantziako Ruanen paraxutean jaurti zuten, non Frantziako Erresistentziarekin harremanetan jarri zen, Corinne gerra izenaz. Bere eginkizuna Atlantikoko Harresiko Alemaniako gotorlekuen sektore batzuen ahultasunak ezagutzea zen. Susmagarri gisa atxilotu zuten bi aldiz, bi alditan askatu zuten eta, ondoren Ingalaterrara itzuli zuen.
Harrapaketa eta exekuzioa
1944ko ekainaren 7an, Limoges eremuko makien arteko lotura lanetan aritzea zen bigarren misioa esleitu zitzaion, alderdien ekintzak D eguneko (Normandiako lehorreratzea) aliatuen operazioekin batera integratzeko. Eginkizun hori burutuz eta Citroën autoan zihoan alderdikide baten konpainian zegoela, SS patruilek atzeman zuten. Szabo Gestapoko bulegoetara eraman zuten eta bertan galdekatu zuten, torturatu egin zuten eta gero Ravensbrück kontzentrazio esparrura bidali zuten 1945eko otsailaren 5ean exekutatu zuten SOEko beste agente batzuekin batera, Denise Bloch, Cecily Lefort eta Lilian Rolfe. Bigarren Mundu Gerran SOEko 55 emakumezko kideetatik, 13 ekintzetan edo nazien kontzentrazio esparruetan hil ziren.
Liburua
Tania Szabo alabak amaren bi misioen berreraikuntza zehatza eta zaindua idatzi zuen 1944an garai hartako Frantziako gune arriskutsuenetan, bere haurtzaroko oroitzapenekin. Jack Higgins egileak hitzaurrea idatzi zuen eta Limousin eskualdean misioan lagun zuen Jean-Claude Guiet irrati operadore frantsesak sarrera idatzi zuen. 2007ko azaroaren 15ean, Gazte ausarta eta ederra: SOE agentearen misioak, Violette Szabo tenienteak liburuaren aurkezpenean, Odette Churchill SOEko agente ohiak zera esan zuen: "Guztion arteko ausartena izan zen".
Schwetzingen
Schwetzingen Alemaniako udalerria da. Baden-Württemberg estatuan kokatuta dago, barrutian. 2014an 0 biztanle zituen 0 kilometro koadrotan banatuta.
Rachel Zimmerman
Rachel Zimmerman Brachman (Kanada, 1972) Kanadan jaiotako zientzialari eta asmatzaile espaziala da. 1984an "Blissymbol inprimagailua" asmatu zuen, ezgaitasun fisikoak dituzten erabiltzaileen arteko komunikazioa errazten duena. Erabiltzaile batek Bliss-en zenbait sinbolo aukeratu ditzake bere pentsamenduak transmititzeko, eta inprimagailuak irudi horiek testu idatzira itzultzen ditu. Mundu osoan ezagutu zuten haren asmakuntza, eta hainbat sari jaso ditu bere lorpenengatik.